РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/33-13

11. фебруар 2013. године

Б е о г р а д

З А П И С Н И К

14. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ,

ОДРЖАНЕ 28. ЈАНУАРА 2013. ГОДИНЕ

 Седница је почела у 15,55 часова.

 Седницом је председавала Александра Томић, председник Одбора.

 Поред председника, седници су присуствовали чланови Одбора: Зоран Пралица, Драгомир Ј. Карић, Небојша Берић, Иван Јовановић, Петар Шкундрић и Славица Савић.

 Седници су присуствовали заменици чланова Одбора: Ивана Динић (заменик члана Одбора), Бојана Божанић (заменик члана Одбора Ненада Поповића), Владимир Маринковић (заменик члана Одбора Славице Савић) и Дејан Рајчић (заменик члана Одбора Велимира Станојевића).

 Седници нису присуствовали чланови Одбора: Миодраг Николић, Душан Петровић, Бошко Ристић, Ненад Поповић, Радојко Обрадовић, Кенан Хајдаревић, Велимир Станојевић и Владимир Илић.

 Седници је присуствовала народни посланик Горица Гајић, подносилац амандмана, која није члан Одбора.

 Седници је, на позив председника, присуствовао Душан Протић, помоћник у Министарству спољне и унутрашње тговине и телекомуникација.

 На предлог председника, Одбор је једногласно утврдио следећи

Д н е в н и р е д

 1. Разматрање Предлога закона о изменама и допунама Закона о трговини у појединостима, који је поднела Влада (број 330-4597/12 од 31. децембра 2012. године);

 2. Разно.

 Пре разматрања утврђених тачака дневног реда, Одбор је једногласно усвојио записнике 10, 11. и 12. седнице Одбора.

 Прва тачка дневног реда - **Разматрање Предлога закона о изменама и допунама Закона о трговини**

Одбор је разматрао Предлог закона о изменама и допунама Закона о трговини у појединостима и поднео амандман Одбора и Извештај Народној скупштини.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о трговини.

 Одбор је одлучио да предложи Народној скупштини **да прихвати** следеће амандмане:

- на члан 7, који су са исправкама заједно поднели народни посланици Горица Гајић, Душица Морчев и Бојана Божанић;

- на члан 10, који је са исправком поднео народни посланик Зоран Бабић;

- на члан 20, који су са исправком заједно поднели народни посланици Радмила Геров, Јудита Поповић, и Кенан Хајдаревић.

Одбор је одлучио да предложи Народној скупштини **да одбије** следеће

амандмане:

- на члан 1, који су заједно поднели народни посланици Горица Гајић, Душица Морчев и Бојана Божанић;

- на члан 5, који су заједно поднели народни посланици Горица Гајић, Душица Морчев и Бојана Божанић;

- на члан 9, који су заједно поднели народни посланици Ненад Поповић и Горица Гајић;

- на члан 9, који су заједно поднели народни посланици Душица Морчев и Бојана Божанић;

- на члан 9, који је поднео народни посланик Маријан Ристичевић;

- на члан 10, који је поднео народни посланик Маријан Ристичевић;

- на члан 11, који су заједно поднели народни посланици Горица Гајић, Душица Морчев и Бојана Божанић;

- на члан 13, који су заједно поднели народни посланици Горица Гајић, Душица Морчев и Бојана Божанић;

- на члан 16, који су заједно поднели народни посланици Горица Гајић, Душица Морчев и Бојана Божанић;

- на члан 20, који су заједно поднели народни посланици Горица Гајић, Душица Морчев и Бојана Божанић;

- на члан 23, који су заједно поднели народни посланици Горица Гајић, Душица Морчев и Бојана Божанић;

- на члан 24, који су са исправком заједно поднели народни посланици Горица Гајић, Душица Морчев и Бојана Божанић;

- на члан 26, који су са исправком заједно поднели народни посланици Горица Гајић, Душица Морчев и Бојана Божанић.

 На основу члана 157. став 6. и члана 161. став 1. Пословника Народне скупштине (''Службени гласник'' број 20/12 – пречишћен текст), Одбор за привреду, регионални развој, трговину, туризам и енергетику поднео је на ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ТРГОВИНИ следећи

АМАНДМАН

 Члан 11. Предлога закона о изменама и допунама Закона о трговини, мења се и гласи:

 У члану 43. став 4. мења се и гласи:

 "Јединица локалне самоуправе прописује услове за одређивање радног времена за трговину која се обавља на њеном подручју, за трговинске формате или облике трговине ван продајног објекта, путем одређивања укупног трајања радног времена и његовог временског распореда (дневни, недељни, месечни и годишњи); време продаје појединих врста робе чија употреба може битно да утиче на јавни ред и мир (алкохолна пића и пиво, пиротехничка средства и сл.); обавезу држања отвореним појединих продајних објеката у току празника и других нерадних дана, односно обавезу увођења дежурства у тим данима, водећи рачуна о врсти робе која се у њима продаје, потребама потрошача и локацијском распореду тих објеката."

О б р а з л о ж е њ е

 Предлаже се прецизирање одредбе чл. 43. ст. 4. Закона о трговини, у погледу овлашћења локалне самоуправе да прописује услове за одређивање радног времена за трговину која се обавља на њеном подручју. Поред тога, предвиђа се брисање овлашћења министра за доношење посебног правилника, ради смањења ограничења датог овлашћења локалне самоуправе.

 Амандман подразумева и задржавање постојећег става 6. истог члана, имајући у виду да је неопходно да остану критеријуми које прописује министарство због злоупотреба које су уочене од стране појединих локалних самоуправа које су својим одлукама о ограничавања радног времена форсирали поједине малопродајне објекте делећи територију општине на зоне. У појединим зонама ограничавале су радно време, а у другим дозвољавало неограничено радно време.

 У дискусији су учествовали Александра Томић, Бојана Божанић, Зоран Пралица, Драгомир Карић, Иван Јовановић, Горица Гајић и Душан Протић.

 За известиоца Одбора на седници Народне скупштине одређена је Александра Томић, председник Одбора.

Друга тачка дневног реда – **Разно**

У оквиру ове тачке дневног реда председник је обавестио чланове Одбора:

* да ће 31. јануара 2013. године бити одржана обука за чланове и заменике чланова Одбора за примену система е-парламента на седницама одбора;
* да постоји могућност да се одржи још једна седница Одбора поводом

утврђивања амандмана Одбора на Предлог закона о изменама и допунама Закона о трговини;

* да треба одредити три члана Одбора који би били у саставу делегације која

би учествовала на парламентарном семинару „Енергетска политика Европске уније и њен утицај на земље које приступају Европској унији“, који ће бити одржан 21. фебруара 2013. године у Европском парламенту у Бриселу.

 Седница је закључена у 16,50 часова.

 Саставни део овог записника чини обрађени тонски снимак седнице Одбора.

|  |  |
| --- | --- |
| СЕКРЕТАР Душан Лазић  | ПРЕДСЕДНИКдр Александра Томић |